google/wiki40b huggingface dataset:
Asaf Jah I

Bakgrunn

Farfaren kom fra Samarkand og gikk i tjeneste for stormogul Aurangzeb.

Embetsmann

Også Kamar-ud-din var en av Aurangzebs lojale offiserer og embetsmenn. I 1713 ble Kamar-ud-din første gang utnevnt til subahdar eller guvernør i seks provinser i Deccan og faujdar av Karnataka. Embetet beholdt han til 1715. Han ble igjen utnevnt til denne posisjonen i 1720. Imidlertid oppholdt han seg i Deccan bare periodevis. Tittelen Nizam-ul-Mulk ble gitt ham i 1713.
Kamar-ud-din ble i 1722 utnevnt til vesir, eller statsminister, i Mogulriket. Forsøkene hans på å reformere statsadministrasjonen mislykkes og i 1724 tapte han embetet som førsteminister. Samme år dro han til Deccan for å slå ned et opprør og befeste sin makt der.

Staten Hyderabad

Han ble værende, gjorde Aurangabad til hovedstad og etablerte en stat som i praksis ble uavhengig av mogulene i Delhi, selv om stormogulens overhøyhet nominelt ble anerkjent. Han måtte forsvare sitt rike mot angrep fra marathaene. Mogulkeiser Muhammed Shah ga Kamar-ud-din tittelen Asaf Jah.
Kamar-ud-din grunnla et dynasti som styrte Hyderabad inntil staten ble innlemmet i India i 1948. Nizamdynastiet sikret seg kontrollen over landet, beholdt noe som privat eiendom og benyttet øvrige landområder som len til adelsklassen nizamen støttet seg på.
Etter Kamar-ud-dins død fulgte det kamp om tronen mellom hans etterkommere, da han, liksom i Mogulriket, ikke hadde fastsatt regler for arvefølge. Han ble etterfulgt på tronen av sin nest eldste sønn, Nasir Jang, som så ble etterfulgt av Kamar-ud-dins dattersønn Muzaffar Jang. Deretter kom Kamar-ud-dins sønner Salabat Jang og Ali Khan på tronen. Sistnevnte hadde tittelen Asaf Jah II og fra ham gikk staten Hyderabad i arv fra far til sønn inntil den sjuende og siste regjerende nizam, Osman Ali Khan, ble styrtet ved en indisk invasjon i 1948.
Israelsk litteratur

Israelsk litteratur, generelt referert til som hebraisk litteratur, er poesi og prosa skrevet på moderne hebraisk, som en del av det hebraiske språkets renessanse i moderne tid.

Historie

Den første moderne hebraiske poesien og prosaen var verkene etter jødiske forfattere på det 19. århundre, fra forskjellige land i Europa, hvis morsmål var hebraisk. Sjolom-Alejkhem skrev på russisk, hebraisk og jiddisch; Isaac Leib Peretz og Mendele Mocher Sforim skrev på hebraisk og jiddisch; Hayyim Nahman Bialik vokste opp i Russland, men skrev på hebraisk. Noen av disse forfatterne publiserte først sine verker i hebraiske aviser publisert i Europa. Mange av pionerene innen hebraisk litteratur var sionister, og dro til slutt til landet Israel. Noen skrev på hebraisk før deres ankomst, mens andre gikk over til hebraisk som formidlingsspråk for deres litterære bestrebelser etter at de ankom Israel.

Utgivelse av bøker i Israel

Ved lov skal Det jødiske nasjonale universitetsbiblioteket og Det hebraiske universitetet i Jerusalem motta to kopier av hver bok som publiseres i Israel. I 2004 rapporterte de å ha mottatt 6436 nye bøker. De fleste var utgitt på hebraisk, og de fleste av de bøkene publisert på hebraisk var også originalt skrevet på hebraisk. Nesten åtte prosent av antallet fra 2004 var barnebøker og andre fire prosent var tekstbøker. Ifølge type forelegger, var 55 % av bøkene kommersielle, 14 % selvpubliserte, ti prosent regjeringsutgitt, syv prosent utdanningsbøker og 14 % publisert av andre type organisasjoner.
Trappen i kunstnerens Londonresidens

Bakgrunn

I 1828 ble Wonder invitert til London av John Murray. Her ble han i syv år, og hans malerier fra dette opphold er noen av de beste i Wonders oeuvre. Trappebildet stammer fra denne perioden og tilhører Centraal Museum i Utrecht.

Motiv

Bildet forestiller malerens entré og trapp i boligen 35 Great Marlborough Street, og kan oppfattes som en studie av lysets møte med ulike flater og teksturer. Lyset faller inn i rommet fra forskjellige vinkler. En mann snakker til en hund som er på vei ned ad trappen. På bordet til venstre ligger, blant annet vilt, en død hare, som bærer en etikett med kunstnerens initialer og adresse for motivet. Via en åpen dør i bakgrunnen skimtes en grønn have.
Inini

Inini (fransk: territoire de l'Inini) var en fransk koloni i Guyanaregionen i Sør-Amerika. Den eksisterte fra 1930 til 1946. Området ble skilt ut fra Fransk Guyana og innlemmet igjen i denne kolonien da området opphørte som separat enhet. Inini hadde et areal på 70 000 km². Innbyggertallet ble i 1933 oppgitt til 3 510.
Inini ble opprettet 1. september 1930 etter dekret datert 6. juni 1930. Opprettelsen av Inini fant sted på bakgrunn av mangel på økonomisk utvikling i den franske kolonien. Fransk Guyana ble redusert til området langs kysten, der det hovedsakelig bodde europeere. Innlandet, med urbefolkning og etterkommere etter rømte slaver, ble skilt ut til den separate kolonien Inini, som imidlertid ble styrt av samme guvernør som Fransk Guyana, men med et eget administrasjonsråd. 
Fra 1951 til 1969 var Inini et arrondissement i Fransk Guyana.
Galápagos marine reservat

Fauna

Havområdet rundt Galápagosøyene er et møtepunkt for varme og kalde strømmer som gir gode levevilkår for en rekke arter. Det er registrert 2 900 havdyr. 25% av de havlevende organismene, og 24 arter marine pattedyr, lever kun i dette området. 37 arter er omfattet av CITES-konvensjonen. 
Av hvalarter finnes der knølhval, Brydes hval, seihval, blåhval, tumlere, pantropisk plettet delfin, langnebbet delfin, stripedelfin, gulflankedelfin, kortnebbet delfin, nebbdelfin, arrdelfin, melonhodehval, dvergspekkhogger, falsk spekkhogger, spekkhogger, grindhvaler, nebbhvaler, spermhval, dvergspermhval og blekhodenebbhval.
Av andre arter finnes der blant annet haviguaner, kamiguaner, blåfotsuler, røde klippekrabber, smalstjertede måser, ender, fregattfugler og elefantskilpadder.

Miljøtrusler

Marinreservatet står ovenfor trusler fra forurensing og utviklingenen som følger av en økende turisme og en økende befolkning på Galápagosøyene. Det foregår overfiske og ulovlig fiske i farvannene rundt øyene. I og med at det lokale, lovlige, fisket er i ferd med å kollapse fører det til tilfeller der lokale fiskere må gå over til å utføre ulovlige virksomheter.

Dykking

I enkelte områder av Galápagos marine reservat er det muligheter for besøkende å drive med dykking eller snorkling. Populære steder er Bahía Tortuga på Santa Cruz og ved øyene Bartolomé, Wolf og Darwin.
Revisortilsynet

Revisortilsynet er en uavhengig dansk tilsynsvirksomhet etablert i 2003 i henhold til kapittel 9 i Lov nr. 302 af 30. april 2003 om statsautoriserede og registrerede revisorer.
Det er Revisortilsynets oppgave å foreta kvalitetskontroll av statsautoriserte og registrerte revisorer og revisjonsvirksomheter, samt å utarbeide retningslinjer for gjennomførelse av denne kvalitetskontroll og dertil knyttet innrapportering.
Revisionstilsynet ble etablert i forbindelse med den generelle internasjonale skjerpelse av tilsynskravene til revisjonsvirksomheter i kjølvannet av den amerikanske Enron-skandalen, hvor energigiganten Enron Corporations revisorer viste seg å ha medvirket til systematisk regnskapsmessig svindel.
Revisortilsynet består av ni medlemmer som utpekes av Erhvervsstyrelsen. Erhvervsstyrelsens administrasjon fungerer som sekretariat og administrasjon for Revisortilsynet.
Revisortilsynet utarbeider en årlig redegjørelse over den utførte kvalitetskontroll, og det utsteder likeledes retningslinjer til gjennomførelse av kvalitetskontrollen.
Revisortilsynet er utelukkende en tilsynsvirksomhet og kvalitetskontroll, hvorimot klager over revisorer og deres arbeide skal innberettes til Revisornævnet.
Howard Marks

Bakgrunn

Marks studerte filosofi og fysikk ved Balliol College i Oxford, og tok slutteksamen i fysikk.

Narkotikasmugling

Etter studietiden innledet han sin karriere med smugling av narkotika. Etter overslag foretatt av det amerikanske Drug Enforcement Administration (DEA) var han på 1970- og 1980-tallet ansvarlig for minst 10 % av den totale verdenshandel av hasjisj og marihuana. Etter eget utsagn brukte Marks aldri noe vold i sammenheng med smuglingen, og han handlet aldri med noen sterkere narkotiske stoffer.
Til å begynne med fraktet Marks cannabis fra Pakistan via Irland til Storbritannia. Til denne jobben benyttet han seg av kontakter han fikk fra James Joseph McCann, et antatt medlem av- og en våpenleverant for Provisional Irish Republican Army (IRA). Samtidig samarbeidet han med MI6 mot IRA. I 1981 ble han i Storbritannia anklaget for å ha importert marihuana til Storbritannia. Han ble frikjent av juryen grunnet hans samarbeid med MI6 mot IRA.
Han ble imidlertid dømt i USA til tre års fengsel for å ha innført narkotiske stoffer dit og for å ha benyttet seg av forfalskede papirer. Disse tre årene sonet han - han ble arrestert tidlig i 1980 og løslatt 6. mai 1982.
I forbindelse med en bredt anlagt internasjonal ettersøkningsaksjon, koordinert av DEA-agenten Craig Lovato, ble Marks arrestert i Spania i 1988, for så å bli utlevert til USA og der dømt til 25 års fengsel. Han tilbragte syv år i Terre Haute Federal Correctional Complex (Terre Haute), og ble løslatt og utvist til England i 1995.

Biografi, film, bøker

I 1996 publiserte Marks sin selvbiografi Mr. Nice, som solgte mer enn én million eksemplarer og ble oversatt til flere språk. Det fulgte en dokumentarfilm på tysk. I 2006 kom det flere bøker om ham: Senor Nice og Dope Stories.
En filmatisering av selvbiografien kom i 2010, Rollen som Howard Marks ble spilt av den walisiske skuespilleren Rhys Ifans, kvinnen ved Marks side var Chloë Sevigny.
Senere ble han aktivist for legalisering av cannabis. Han bodde i Leeds og reiste verden rundt med sitt enmannsshow. I Nederland ble det opprettet en cannabis-frøbank med hans navn, som han var deleier av. I tillegg finnes det en hampsort fra firmaet Sensi Seeds som bærer navnet G13 x Hashplant alias Mr. Nice.
Psephactus

Utseende

Middelsstore (11-16 millimeter), brunsvarte trebukker. Det er en del forskjell mellom kjønnene, hannene er mindre enn hunnene med mer forkortede dekkvinger, men ulikt mange andre Anacolini har de ikke kamformede antenner. Antennene er kraftige og litt kortere enn kroppen. Kjevene er ikke forstørrede. Pronotum er nærmest klokkeformet, med en kort pigg ved hvert bakhjørne. Dekkvingene er forkortede og dekker ikke hele bakkroppen eller hele flygevingene, spissen er avrundet. De har en læraktig overflate. Hunnen har et utstikkende eggleggingsrør.

Utbredelse

Slekten er utbredt i det østlige Asia, fra Japan i nord til Borneo i sør.
Apokryfe evangelier

Apokryfe evangelier er religiøse tekster om Jesus' liv eller med sitater fra hans lære, som er (eller foregir å være) skrevet innenfor det nye testamentes tidsramme og trosunivers – eller som en kommentar til dette, men som ikke er en del av Bibelens kanon.
Noen av tekstene har vært kjent gjennom det meste av kirkehistorien, mens andre er funnet på 1900-tallet i bl.a. Medinet Madi og Nag Hammadi-skriftene.

På norsk

Apokryfe evangelier (2001) utkom i Bokklubbens serie Verdens Hellige Skrifter. Boken inneholder flere typer evangelier: samlinger av Jesus-ord, dialog-evangelier, skildringer av Jesu barndom, og av Jesu nedfart til dødsriket.
Bytteforhold

Bytteforhold er en betegnelse brukt på å forklare hvordan forholdet mellom importprisen og eksportprisen i et land er. 
Hvis et land selger sine varer dyrt og kjøper inn varer billig så har landet et bra bytteforhold.
Cirkus Agora

Cirkus Agora er et norsk omreisende sirkus som ble etablert i 1989 av direktør Jan-Ketil Smørdal, som da var 25 år gammel. Agora ble slått konkurs i november 2008. De startet opp igjen i mars 2009 og turnerte en periode under sjangeren nysirkus, uten dyr i manesjen. Cirkus Agora gikk igjen konkurs etter sesongen 2009.
I 2012 oppstod Cirkus Agora i lite format som show på scenen ved fornøyelsesparken Tusenfryd.
I 2017 startet Cirkus Agora turne på vestlandet.

Historie

Agoras første sirkusforestilling var i Hamar, den 14. april 1989.
Audhild

Etymologi

Audhild er et nyere norsk navn dannet av det norrøne navnet Auðhildr, som er sammensatt av auðr, «velstand, rikdom», hildr, «kamp». Ödhhild og Ödhild er gammelsvenske former av navnet.
Office of Policy Coordination

Office of Policy Coordination (OPC) var en amerikansk organisasjon for hemmelige psykologiske operasjoner og paramilitære intervensjoner. Denne var helt avskilt fra CIA til de ble slått sammen i 1951. OPC ble grunnlagt i 1948 av det nasjonale sikkerhetsrådet under et dokument som ble kalt NSC 10/2. Styret bak OPC består av representanter fra både statlige og militære avdelinger samt fra CIA.
Embetsmannen George F. Kennan ved utenriksdepartementet var en av foregangsmennene bak grunnleggelsen av organisasjonen. OPC vokste hurtig under Koreakrigen, og i april 1951 etablerte president Harry S. Truman Psychological Strategy Board i et forsøk på å koordinere alle regjeringsstrategiene som gjaldt psykologisk krigføring. I 1952 ble Office of Policy Coordination lagt under CIA.
Kongedømmet Valencia

Kongedømmet Valencia (Regn de Valencia på valenciansk) var et kristent kongedømme på østkysten av Den iberiske halvøya og lå under kongemakten Aragón. Da kongemakten Aragón oppsto som en personalunion med kongemakten Castilla og dannet Kongedømmet Spania, ble Kongedømmet Valencia en del av Det spanske monarkiet. 
Kongedømmet Valencia ble formelt dannet  i 1237 da den mauriske taifaen.Kongedømmet Valencia oppstod  under gjenerobringen av 
Valencia. Kongedømmet ble avskaffet av Filip V av Spania i 1707 med Nueva Plantete-resolusjonen etter den spanske arvefølgekrigen. 
Mens det eksisterte hadde Kongedømmet Valencia sine egne lover og institusjoner (Furs de València) som gav de bredt selvstyre både i kongemakten Aragón og senere i Kongedømmet Spania. 
Grensene og identiteten til dagens spanske autonome region, regionen Valencia, er i stor grad basert på det tidligere kongedømmet.
Sykling under Middelhavslekene 1967

Sykling under Middelhavslekene 1967. Sykling var en av flere sporter under de  femte middelhavslekene ble arrangert i Tunis i Tunisia i perioden 8. til 17. september 1967. Det var fjerde gangen som sykling var med på programmet under Middelhavslekene. Det var tre øvelser, kun for menn. Italia ble beste nasjon, de vant alle tre gullmedaljene.
Rethymno

Historie og kultur

Denne region som en helhet er rik på oldtidshistorie, mest kjent den minoiske sivilisasjon sentrert rundt Kydonia øst for Rethymno.
Rethymno selv fikk en periode med vekst da erobrere fra republikken Venezia besluttet å plassere en mellomliggende handelsstasjon mellom Heraklion og Khaniá, skaffet en egen biskop og adel i samme prosess. Dagens gamleby, palia poli, er bortimot helt og holdent bygget av venetianerne, og er en av de best bevarte gamlebyer på Kreta.
Byen opprettholder sin gamle aristokratiske framtoning med sine bygninger datert fra 1500-tallet, buete døråpninger, steintrapper, hellenistiske-romerske og bysantinske levninger, en liten venetiansk havn og trange gater. En vinfestival er holdt her årlig ved begynnelsen av juli. En annen festival, i minne av ødeleggelsen av klosteret Arkadi, blir holdt den 7. og 8. november.
Byens festning fra venetiansk tid, Fortezza, er en av de best bevarte borger på Kreta. Andre monumenter og severdigheter er Neratze-moskeen (kommunens kunstsenter), Porta Guora (Μεγάλη Πόρτα, den store gaten), Piazza Rimondi (Rimondi-plassen) og den venetiansk Loggia.
Etter venetianerne ble byen erobret av osmanske tyrkere i 1646 i løpet av den kretiske krig (1645–1669) og som la et muslimsk styre på byen i nær tre århundrer. Byen het Resmo på tyrkisk og var senter for et sandsjak, en administrativt enhet i Det osmanske rike.
Under slaget om Kreta (20.-30. mai 1941), ble slaget om Rethymno utkjempet mellom tyske fallskjermtropper og australske og greske soldater. Selv om Tyskland innledningsvis ikke var suksessfulle, vant tyskerne slaget etter å ha mottatt forsterkninger fra Maleme i den nordvestlige delen av Kreta.
I dag er byens økonomi basert på turisme, med mange ny fasiliteter bygd de siste tyve årene. Jordbruk er også viktig, særlig olivenolje og andre typiske middelhavsprodukter. Det er også en base for en Filosofiskole og universitetsbiblioteket for Universitet på Kreta, og Skolen for sosiale og politiske vitenskaper, som har 8000 studenter ved universitets campus årlig, ligger ved «Galos», hvor Det akademiske institutt for middelhavsstudier også er.
Matěj Vydra

Klubbkarriere

Vydra startet sin fotballkarriere med ungdomsfotball hos FC Chotěboř før han i 2003 meldte overgang til FC Vysočina Jihlava. I 2008 ble han hentet opp til førstelaget, hvor han noterte seg for fem scoringer på 27 seriekamper frem til årskiftet 2009/2010. I januar 2010 ble han solgt til FC Baník Ostrava for 20 millioner CZK. Her tilbragte han kun seks måneder og spilte 14 seriekamper før han i juni 2010 meldte overgang til den italienske klubben Udinese Calcio.
I Udinese slet han med å etablere seg på førstelaget, og han ble derfor lånt ut til Club Brugge i august 2011, men ble tvunget til å returnere etter kun én seriekamp grunnet skade. I juli 2012 ble det offentliggjort at Vydra ble lånt ut til den engelske klubben Watford FC, under ledelse av Gianfranco Zola, for hele 2012/2013-sesongen. Hans første scoring for Watford kom i seriekampen borte mot Crystal Palace FC den 15. august 2012, hvor Vydra scorte den avgjørende 3–2-scoringen på overtid. Med sine totalt 20 mål på 41 seriekamper hjalp han Watford til en sterk tredjeplass og kvalikkplass i Football League Championship 2012–2013, noe som resulterte i at Vydra ble kåret til årets spiller i Football League Championship for 2012/2013.
Etter at låneavtalen med Watford gikk ut ved sesongslutt vendte han tilbake til Udinese, før han i august 2013 igjen dro tilbake til England, for denne gang å bli lånt ut til Premier League-klubben West Bromwich Albion FC ut 2013/2014-sesongen. Hans første scoring kom i seriekampen mot Hull City AFC den 21. desember 2013 (1–1). Totalt spilte Vydra 18 seriekamper og scoret tre mål før han forlot klubben ved sesongslutt. Den 26. juni 2014 ble det offentliggjort at Watford igjen hadde signert en sesonglang låneavtale med Udinese med opsjon på kjøp av Vydra. Den 1. september 2015 ble Vydra lånt ut fra Watford til Reading FC ut 2015/2016-sesongen.

Internasjonal karriere

Vydra fikk åtte kamper for Tsjekkia U-19 i perioden 2010 til 2011 og to kamper for Tsjekkia U-21 i 2011. Han fikk sin offisielle landslagsdebut for Tsjekkia i en VM-kvalifiseringskamp borte mot Danmark den 8. september 2012. Hans to første scoringer for Tsjekkia kom i samme kvalifisering borte mot Armenia den 26. mars 2013 (0–3).
Burn After Reading

Handling

En gyminstruktør kommer over en gammel CIA-agents memoarer og bestemmer seg for å utnytte situasjonen.
Lonely Woman

Lonely Woman er en norsk jazzkvintett som ble etablert i 2002 bestående av Tine Asmundsen (kontrabass), Vidar Johansen (saksofon), Roy Nikolaisen (trompet), Rune Klakegg (piano), Svein Christiansen (trommer).
Navnet Lonely Woman gjenspeiler Asmundsen som eneste kvinne i bandet, samtidig som dette er tittelen på en melodi av Ornette Coleman fra albumet The Shape of Jazz to Come (1959).
I 2010 holdt Lonely Woman konsert på Kongsberg Jazzfestival med David Murray som gjesteartist.
Phil Mason

Tidlig liv

Mason fikk en Bachelor of science i 1993 og en filosofisk doktorgrad i 1997 i kjemi fra University of Birmingham. Fra 2003 til august 2010 var han tilknyttet University of Bristol.

Karriere

Mason arbeidet ved Cornell University, ved universitetets matvitenskapsfakultet, fra 2002 til 2012, hvor han studerte molekylær påvirkning mellom vann og sukkermolekyler, i tillegg til molekylær modellering av proteiner og guanidinløsninger. Per 2013 arbeidet han ved instituttet for organisk kjemi og biokjemi ved det tsjekkiske akademi for vitenskap, som et medlem i en forskningsgruppe ledet av Pavel Jungwirth. Mason var hovedforfatter av en artikkel gitt ut i Nature Chemistry, som argumenterte for at alkalimetaller som reagerer med vann kan skape en Coulomb-eksplosjon. Mason er medforfatter til 34 vitenskapelige artikler og hovedforfatter til 20. Per august 2016 gir han fortsatt ut vitenskapelige artikler og er aktiv i forskningen sin.

Internettaktivitet

Mason har gjennom YouTube-kanalen sin publisert en serie videoer kalt «Why do people laugh at creationists?» (norsk: Hvorfor ler folk av kreasjonister?), som fokuserer på Kent Hovinds argumenter for kreasjonisme som han har uttalt på offentlige seminarer. Sosiologen Richard Cimino har beskrevet tonen i disse videoene som en som tilhører en profesjonell, godt utdannet og velformulert britisk akademisk ekspert, som forklarer, den irrasjonelle adferden til de som tror på det han taler mot. Mason (som var opprinnelig bare kjent som Thunderf00t) har også debattert med kreasjonisten VenomFangX, en YouTube-blogger som støtter kreasjonisme, gjennom en serie videoer begge la ut på YouTube. Denne debatten varte nesten to år. Mason er også kjent for å svare på argumenter fra Ray Comfort og Casey Luskin, som også er kreasjonister.
Masons Twitter-konto ble midlertidig stengt ned 19. september 2014, for å ha vært støtende mot Anita Sarkeesian og andre feminister. Kontoen hans ble gjenopprettet to måneder etterpå.
Kongsbergbanen

Kongsbergbanen er en betegnelse på jernbanestrekningen mellom Hokksund og Kongsberg, selv om det offisielle navnet på denne strekningen var Drammen-Randsfjordbanens sidespor til Kongsberg. Arbeidet med dette jernbaneanlegget startet da Randsfjordbanen sto ferdig i 1868 (Østvedt oppgir at arbeidet tok til sent i 1869 etter vedtak i Stortinget sommeren 1869), og den åpnet 10. november 1871 (Østvedt oppgir 9. november og offsiell åpning ved indreminister Vogt), en strekning på cirka 29 kilometer. Broene var opprinnelig av tre, bare broen over veien ved Kongsberg var av valset jern. Største stigning var 1:60. Banen var opprinnelig smalsporet, men ble bygget om til bredsporet i 1909. På slutten av 1920-tallet ble det innført elektrisk drift på strekningen Hokksund-Kongsberg, noe som gjorde dette til en av de første jernbanestrekningene i landet som ble elektrifisert.
I 1913 vedtok Stortinget å forlenge banen til Kristiansand og knytte den sammen med Jærbanen til Stavanger, den såkalte Vestlandsbanen. Dette prosjektet ble fullført i flere etapper fram til 1944, slik at Kongsbergbanen etter hvert inngikk i banen som fikk navnet Sørlandsbanen. Strekningen Kongsberg-Hjuksebø ble åpnet i 1920. Kongsbergbanen inngikk også i «Telemarkslinjene» (Voss-Hjuksebø) som var et av de skisserte alternativene for Bergensbanen. Muligheten for å bruke Kongsbergbanen som en begynnelse på bane helt til Stavanger ble brukt som argument i den store jernbanedebatte på Stortinget i juni 1869. I 1927 ble Numedalsbanen med utgangspunkt i Kongsberg stasjon åpnet.
Den opprinnelige Kongsbergbanen inngår nå i lokaltrafikkområdet rundt Oslo, med avganger hver time til Eidsvoll via Drammen, Oslo S og Gardermoen.
Den første Kongsberg stasjon ble ødelagt av brann i 1895.
Danmarks Flymuseum

Danmarks Flymuseum ligger ved Stauning Lufthavn i Stauning. Fram til 2007 ble det drevet under navnet Dansk Veteranflysamling.
Danmarks Flymuseum er et 7 600 m² stort flymuseum med 50 danske og utenlandske luftfartøyer fra 1911 til 2000. Det omfatter glidefly, veteranfly, jagerfly og helikoptre. På Stauning Lufthavn avvikles  det i løpet av sesongen arrangementer, hvor en del av maskinerne vises i luften.
Blant veteranflyene finnes det danskbyggede fly fra Kramme & Zeuthen, Skandinavisk Aero Industri 1937–1954.
Nord-Østerdal Skikrets

Nord-Østerdal Skikrets (stiftet 30. desember 1915) er en tidligere krets i Norges Skiforbund.
Nord-Østerdal Skikrets, Sør-Østerdal Skikrets og Glåmdal Skikrets ble slått sammen med Hedmark Skikrets i 1987.
Licking (elv)

Licking River er et omtrent 515 km langt elvetilløp til Ohio River, nordøst i Kentucky i USA. Elven og dens bielver drenerer store deler av det nordøstlige Kentucky, mellom vannskillene til Kentucky River i vest og Big Sandy River i øst.Elvas nedslagsfelt er på 9 935 km² (3 707 kvadrat-miles).